Nu er der nyt om den 28-årige mand, som lørdag bragede ind i et vejtræ. Efter at være hastet til hospitalet med politieskorte er manden, der til daglig har base i Brønderslev, nu uden for livsfare. Da uheldet skete, blev mandens tilstand betragtet som kritisk, men efter en større operation, er hans tilstand nu stabil. Det oplyser vagtchef ved Nordjyllands Politi, Ole Buus. Hvordan ulykken kunne ske, afventer Nordjyllands Politi stadig svar på fra politiets bilinspektør, der, umiddelbart efter ulykken indtraf, undersøgte stedet. Slemt tilskadekommende ben Færdselsuheldet skete lørdag den 3. september, hvor den 28-årige mand bragede ind i et vejtræ på Houvej mellem Ulsted og Hou. Politiet fik meldingen kl 11:44. Politiet var på ulykkesstedet kort tid efter. - Han ramte ind i vejtræet med høj hastighed, og han er kommet slemt til skade med begge sine ben, lød det fra vagtchef hos Nordjyllands Politi Torben Larsen efter ulykken. Føreren af bilen blev hastet til sygehuset i Aalborg med politieskorte. Houvej, hvor trafikulykken indtraf, var spærret i godt to timer, før politiet var færdige med at undersøge stedet.

Opsummering:
Hvordan ulykken kunne ske, vides endnu ikke.